Pushin' Too Hard

«**Pushin' Too Hard**», opphavleg kalla «**(You're) Pushin' Too Hard**», er ein song av den amerikanske rockegruppa The Seeds, skriven av vokalisten Sky Saxon. Innspelinga var produsert av Saxon og Marcus Tybalt og gjeven ut på singel i 1965. Singelen kom ut ein gong til året etter og nådde då 36. plassen på ''Billboard'' Hot 100-lista i februar 1967. 

Songen er med på lista til Rock and Roll Hall of Fame over «dei 500 songane som forma rock and roll». The Seeds framførte «Pushin' Too Hard» i ein episode av situasjonskomedien *[[The Mothers-in-Law]]* i 1968. 

## Komposisjon
Sky Saxon skreiv «Pushin' Too Hard» medan han sat i ein bil og venta på at kjæraste skulle bli ferdig å handle på butikken.
Tekten kan tolkast som at songaren åtvarrar kjærasten mot å kontrollere han,
eller som ein deklamasjon mot samfunnet generelt.
Songen består berre av to akkordar gjennom heile songen, og har ein solo på elektrisk piano spelt av Daryl Hooper, og ein gitarsolo av Jan Savage.

## Utgjeving
The Seeds gav ut «(You're) Pushin' Too Hard» på singel i november 1965.
Songen selde opphavleg ikkje godt nok til å gå inn på hitlista, men radiostasjonar i Los Angeles byrja å spele songen mmykje då dei gav ut debutalbumet sitt i april 1966.
Singelen vart då gjeven ut på ny i november og songen gjekk inn på ''Billboard'' Hot 100 ein månad seinare.
Songen låg 11 veker inne på lista og nådde 36. plassen i februar.

Somme radiostasjonar bannlyste songen, og meinte at tittelen synte til det å selje ulovleg dop. 

## Ettermæle

Allmusic-skribenten Richie Unterberger skreiv at «'Pushin' Too Hard' er ein av songane som vert oftast omtalt når folk prøver å hylle eller rakke ned på garasjerocken i 60-åra, og vert stundom hylla for akkurat dei same årsakene som folk kritiserar han for. Med tida har kritikkbalansen gått meir over i hylling enn nedrakking av songen.»
Songen var med på ** frå 1972, eit dobbelt samlealbum av amerikansk garasjerock som var med på å inspirere utviklinga av punkrocken i 1970-åra.
I 1994 tok Rock and Roll Hall of Fame med songen på lista si over «Dei 500 songane som forma rock and roll».
Dave Marsh tok songen med i boka *The Heart Of Rock & Soul: The 1001 Greatest Singles Ever Made* i 1989.
I 2003 publiserte magasinet *[[magasinet Q|Q]]* lista «Dei 1001 beste songane gjennom tidene» og plasserte «Pushin' Too Hard» på 486. plassen. 
Songen vart plassert på 16. plassen på lista til *[[Paste Magazine]]* over dei 50 beste gararsjerocksongane gjennom tidene i 2014.

### Film og fjernsyn
The Seeds dukka opp som det oppdikta bandet The Warts og framførte «Pushin' Too Hard» i ein episode av situasjonskomedien *The Mothers-in-Law* i 1968.
Songen er med i filmen *[[filmen Air America|Air America]]* (1990),
*[[976-Evil II]]* (1992),
*[[filmen Wild America|Wild America]]* (1997),
og *[[Easy Rider]]* (2004; utvida utgåve).
I den andre sesongen av *[[TV-serien Lost|Lost]]* kalla «The Whole Truth», lyttar Jack og Locke til songen medan Ana Lucia avhøyrer Henry.
Songen er med i ein reklamefilm for Nike i 2012 kalla «Game On, World», som hyllar klassiske videospel.

### Andre versjonar
Punkbandet The Vacants spelte inn songen i 1977 på albumet deira «Punk.Rock».
Frank Zappa parodierte refrenget på «Pushin' Too Hard» på songen «Sy Borg» på albumet *[[Joe's Garage]]* i 1979.
Den brasilianske Jovem Guarda-songaren Wanderléa spelte i  1967 inn ein versjon av songen kalla *Vou lhe contar*, med portugisisk tekst av Rossini Pinto.
Californiabandet Klan gav songen ut som den første singelen sin i 1980.
Discosongaren Paul Parker gav ut ein versjon av «Pushin' Too Hard» som B-side singelen «Right On Target» i 1982.
Pere Ubu gav ut eit konsertopptak av songen i 1996 i plateboksen *[[Datapanik in Year Zero]]*.
The Makers gav ut songen på samlealbumet *Shout On!/Hip-Notic* i 1997.
Garasjerockbandet The Embarrassment gav ut sin versjon av songen i 2001 på albumet deira *Blister Pop*.
The Bangles framførte «Pushin' Too Hard» på konserte-DVD-en *Return to Bangleonia - Live in Concert* i 2007.
Eit konsertopptak frå 1978 av power pop-gruppa The Rubinoos kom ut på samlealbumet *Everything You Always Wanted to Know About the Rubinoos* i 1978.
Sky Saxon spelte inn songen på ny i 2008 for albumet hans *The King of Garage Rock*.
The Residents parodierte songen på albumet *[[Third Reich & Roll]]*.

## Innhald
;7" Vinyl (1965)

;7" Vinyl (1966)

## Medverkande
* Rick Andridge - trommer
* Darryl Hooper - klaverinstrument
* Jan Savage - gitar
* Sky Saxon - solovokal, bassgitar

## Salslister

## Kjelder

**Denne artikkelen bygger på «[[:en:Pushin&#39; Too Hard|Pushin&#39; Too Hard]]» frå ,  den 30. april 2018.*  
 

## Bakgrunnsstoff
* [ «Pushin' Too Hard»] på Allmusic
*